**Муниципальное бюджетное общеобразовательное учреждение**

«Староашитская ООШ»

Арского муниципального района Республики Татарстан

“Использование инновационных методов при обновленном ФГОС”

АВТОР:

Шангараева Лилия Рахимзяновна

учитель начальных классов

**I. Кереш**

Замана үзгәрә, төрлеләнә, яңа технологияләр нәтиҗәсендә катлаулана, цифрлаша бара. Гадәти тормыш калыбы белән атлап бару гына җитми хәзер. Яңа шартларга тик яраклаша алучы , проблемаларны иҗади чишә ала торган шәхесләр таләп ителә бүген. Җәмгыятьнең социаль – икътисади һәм рухи өлкәләрендә барган үзгәрешләр мәгариф системасына да яңа төсмерләр кертә, яңа таләпләр куя, аның үсешенә яңа юнәлешләр билгели.

Мәктәпнең төп укыту формасы - дәрес. Дәрес ул укучы өчен – үсеш вакыты , ә укытучының шәхси һәм иҗади остаханәсе. Дәрестә яңа ачышлар туа, экспериментлар үткәрелә, проблемалар чишелә, хаталар ачыклана, иҗади эзләнүләр алып барыла, уңышлы нәтиҗәләр ясала. Безнең максатыбыз -конкурентлыкка сәләтле, заман таләпләреннән чыгып эш итә белә торган, рухи һәм физик яктан камил шәхес тәрбияләү.

Мин “Яңа инновацион методлардан файдаланып белем бирү сыйфатын яхшырту” дип исемләнгән тәҗрибә уртаклашу эшемә түбәндәге **максатларны** куям:

1. Җәмгыятьнең социаль – икътисади һәм рухи өлкәләрендә барган үзгәрешләрнең мәгариф системасына нинди таләпләр куюын ачыклау.

2. Креатив шәхес тәрбияләүдә нинди яңа инновацион технологияләрне куллану нәтиҗәгә китерүен исбатлау

**Эшемнең төп бурычлары:**

- “креативлык” төшенчәсен ачыклау;

- яңа инновацион технологияләрне өйрәнү;

- үзем куллана торган, отышлы дип санаган технология алымнары белән уртаклашу.

**II. Төп өлеш**

“Балаларыгызны үзегезнең заманыгыздан башка заман өчен укытыгыз,

чөнки алар сезнең заманыгыздан башка бер заманда яшәү өчен дөньяга килгәннәр”.

Р.Фәхреддин

Замана таләбе белән мәктәпкә нинди генә яңалыклар үтеп кермәсен, программалар, дәреслекләр үзгәртелмәсен – укучыларның креатив фикерләүләрен үстерү төп мәсьәлә булып кала. Бары тик иҗади шәхес кенә социаль җәмгыятькә яраклаша , тормышның җитди сынауларын чишә, үз мөмкинчелекләрен тормышка ашыра ала. Гади тыңлап утыру, кабатлау, охшатып эшләү урынына проблеманы күреп, аны тыныч кабул итеп, мөстәкыйль чишә белүче шәхесләр кирәк, креатив шәхесләр. Нәрсә соң ул креативлык? Креативлык – яңа идеяләр уйлап табу, проблемалы хәлләрне тиз генә фикерләп чишә алу сәләте. Без, укытучылар, конкурентлыкка сәләтле, заман таләпләреннән чыгып эш итә белә торган, рухи һәм физик яктан камил шәхес тәрбияләргә тиеш. Моны бары тик яңача фикерләүгә омтылган , яңа технологияләр кулланып эшли торган укытучы гына булдыра ала. Шуңа күрә мин һәрвакыт эзләнүдә. Дәресләремдә нәтиҗә китерә торган технология алымнары белән уртаклашырга телим.

**Коммуникатив укыту технологиясенең** нигезен аралашу тәшкил итә. Аралашу – чит телгә өйрәтүче бөтен интенсив курсларының асылында ята. Әңгәмәдәшеңне сабырлык белән тыңлый белү, үз фикереңне әдәпле рәвештә җиткерә белү, аргументлаштыра белү, үз фикереңдә тора белү, аралашуның уңышлылыгына бәя бирүдән гыйбарәт. Сөйләм культурасы – кешедәге гомуми культураның бер өлеше. Кызганычка каршы , иң аксаган өлеше. Моның сәбәпләре күп:

1. Баланың аз укуы. Бүгенге заман баласы күбрәк үз вакытын телевизор алдында, интернет челтәрендә, планшет тотып үткәрергә ярата. Ә бу исә үз чиратында танып-белү активлыгын сүндерә, алга таба омтылу эшчәнлеген куып чыгара.

2. Бала үз иптәшләре белән аз аралаша . Укучыларның күзгә-күз карашып аралашуының бик түбән дәрәҗәдә булуы. Алар буш вакытлары булды исә, кулларына кәрәзле телефон алып, бөтен игътибарын шунда юнәлтә, шулай ук смс, интернетта утыру да аралашуны нык киметә.

Балада коммуникатив компетенция яки дөрес сөйләшергә өйрәтү - бик дәвамлы эш: һәр дәрестә, тәнәфестә, өйдә, төрле класстан тыш чараларда, кыскасы, һәрвакыт бара торган эш. Тел курсының бөтен тармакларыннан үткәрелгән барлык дәресләрдә дә укучыларга сөйләү һәм язу күнекмәләре бирү эшенә зур урын бирәм. Сөйләм культурасын формалаштыру дәресләрендә төрле күләмдә һәм төрле алымнар куллану яхшы күренеш.

**Тавышландыру** алымын телне өйрәнү дәресләрендә куллану бәйләнешле һәм дөрес сөйләм телен үстерү , сәнгатьле сөйләшергә өйрәтүдә ярдәм итә дип саныйм.

Мультфильм яки фильм укытучы тарафыннан сайлана. Ул түбәндәге таләпләргә туры килергә тиеш:

* билгеле бер темага туры килергә;
* укучылар шул темага диалог төзи алырлык булырга;
* геройларның сөйләме акрын булырга;
* аралашу билгеле бер ситуацияне ачыкларга тиеш.

Әлеге эш алымы укучыларны геройлар аша бер-берсе белән аралашырга кызыксындыра, активлаштыра. Дөрес сөйләм төзү өчен стимул булып тора. Уенда барлык балалар да актив катнаша. (Кушымта 1)

Моннан  тыш, төрле мәзәкләрне, кечкенә күләмле әкиятләрне сәхнәләштереп күрсәтү дә укучыларыбызга бик ошый . Шуның өчен дәреслектә бирелгән  әсәрләрнең кайберләрен дәресләрдә укучылар белән сәхнәләштерәбез. Балалар бу дәрескә  бәйрәмгә әзерләнгән кебек бик теләп әзерләнәләр. Сәхнәләштерү - балалар өчен  рольле уен. Сәнгатьле итеп сөйләргә өйрәнү барышында, сизелмичә баланың сүз байлыгы арта, бала чиста, дөрес, аңлаешлы итеп сөйләргә өйрәнә. Сүзлек формалаша - яңа сүзләр белән баетыла. Сәхнәләштерү эшчәнлеге күрсәтүенчә, бала ялгышырга мөмкин, ә менә әкият герое ялгышырга тиеш түгел. Шуңа күрә балалар әкият уйнаганда, сүзләрен 2–3 мәртәбә тырышыбрак өйрәнәләр. Аларның бу шөгыльләрдән соң хәтерләре яхшыра. Яраткан геройлар балаларга үрнәк булалар.Сәхнәләштерү эшчәнлеге балаларга проблемалы ситуацияләрне чишәргә булыша - персонаж аркылы оялчанлыкны, кыюсызлыкны бетерергә, сәнгатьле итеп сөйләргә булыша. Өйрәнгән әсәрләрне балалар бакчасында нәни дусларыбызга , мәктәптә уза торган төрле мероприятиеләрдә күрсәтәбез. Театр бала өчен яп-якты истәлек булып кала.

**Проблемалы укыту технологиясе** нигезендә проблемалы ситуацияләр тудыру һәм проблеманы чишү юлларын эзләү белән җитәкчелек итү тора. Педагогик өлкәдәге проблемалы ситуацияул төгәл планлаштырылган, махсус уйланылган, билгеле бер теманы ачуда укучыларның кызыксынучанлыгын уяту өчен юнәлдерелгән чара.

Проблемалы ситуация өйрәнелә торган объектның яңалыгын күрә белергә, мөһимлегенә төшенергә, матурлыгын ачыкларга ярдәм итә.

Проблемалы ситуация ул укытучы һәм балалар белән бергә чишелә торган эшчәнлек формасы. Укучылар проблеманы чишәләр, ә укытучы шул кирәкле ситуацияне тудыра. Шуның белән укучыларга яңа тәҗрибә тупларга ярдәм итә, балалар өчен кирәкле сыйфат – мөстәкыйльлекне активлаштыра.

Педагогик ситуация балалар һәм укытучы арасында диалог формасында уза. Башлангыч классларда ул уен характерында тормышка ашырыла.

Дәресләрдә, аерым фактларны өйрәнгәндә, мавыктыргыч уеннар белән проблемалы ситуация тудырылырга, уен элементлары кертеп, проблемалы сорау һәм мәсьәләләр куелырга тиеш дип саныйм.

Аларны чишү балада үз көченә ышану тойгысы уята, аннан зуррак эшләрне башкаруга, катлаулы күнегүләрне эшләүгә дәртләндерә, максатка ирешүдә бернинди киртәләр алдында да тукталып калмау сыйфатын формалаштыра. ( Кушымта 2)

Мин балалар гел эзләнүдә булырга, яңалык ачарга тиеш дип саныйм. Иҗатта гына фикерләр туа, эзләнү аралашуга китерә, кызыксынуны арттыра. Креатив фикерләү технологияләрен куллану аша куйган максатыма ирешергә мөмкин дип саныйм. Креатив фикерләүне үстерүдә проект эшләре отышлы. Дәресләрдә проектлар методын куллану балаларның белем алуда активлыгын тәэмин итү, предметка карата кызыксыну уяту, төпле белем бирү чарасы булып тора. **Проектлар методы** укучы шәхесенең белем алуга иҗади якын килүенә юнәлтелгән. Ул, теге яки бу проблеманы тирәнтен өйрәнү максатында, укытучы җитәкчелегендә эшләнә торган мөстәкыйль иҗади эш. Күпчелек очракта бу эш төркемнәрдә эшләнә һәм берничә этаптан тора:

Проект өстендә эш этаплары:

1. Проект темасын тәкъдим итү. Иҗади эшләрнең тематикасы дәрестә үзләштергән белемнәрне тирәнәйтү, актуальләштерү, гамәлдә куллануны таләп итәрлек итеп сайлана. Мәсьәлә кую.

2. Эш юнәлешен сайлау. Балаларны төркемнәргә бүлү. Информация җыю алымнарын сайлау һәм эзләнүне башлау. Беренче нәтиҗәләрне тикшерү.

3. Проектны презентацияләү, бизәү һәм яклау.

4. Йомгаклау, нәтиҗә чыгару.

Мәсәлән, әдәби уку, литературное чтение дәресләрендә без укучылар белән язучылар турында проектлар ясыйбыз. Бүлекне йомгаклау дәресләрендә дә проектлар методы кулланабыз. Балалар төркемнәргә бүленеп мәгълүматны алдан әзерлиләр, дәрестә аны гәҗит, кечкенә китапчыклар итеп ясап яклыйлар. Соңгы вакытта проект эшен презентация формасында да эшләп килә башладылар. Компьютерны кирәкле максатларда файдалану да укыту эшчәнлеген баета, укыту процессын кызыклы, нәтиҗәле һәм иҗади итеп оештырырга мөмкинлек бирә. Әти-әниләр дә әлеге эштән читтә калмый.

Информацияне яхшы хәтердә калдыруда **кластер** алымы ярдәмгә килә. Термин инглиз теленнән “җыелма”, “төркем”, “күч” дип тәрҗемә ителә. Белемнәрне график юл белән “тәлгәш” рәвешендә системалаштыруны “кластер” диләр. Әлеге алымны мин универсаль дип саныйм. Аны дәреснең теләсә нинди этабында кулланырга мөмкин. Хәтта аны бер дәрес буена, барлык этапларында да, барлык фәннәрдә дә кулланып була.

Кластерны төзү эзлеклелеге гади, шул ук вакытта логик фикерләү дә таләп итә:

1, чиста кәгазь (класс тактасы) уртасына төп сүз , теманың “йөрәге” куела;

2. тирә - ягына аны ачыклаучы сүзләр , җөмләләр урнаша бара;

3. төп сүз “иярченнәре” белән төрле символлар ярдәмендә тоташтырыла баралар, һәр “иярченнең “ логик бәйләнешле яңа “иярченнәре” барлыкка килергә мөмкин.

**Синквейн** - француз теленнән кергән сүз, 5 дигәнне аңлата. Аны 20 гасыр башында америка шагыйрәсе [Аделаида Крэпси](https://ru.wikipedia.org/wiki/%D0%9A%D1%80%D1%8D%D0%BF%D1%81%D0%B8,_%D0%90%D0%B4%D0%B5%D0%BB%D0%B0%D0%B8%D0%B4%D0%B0" \o "Крэпси, Аделаида) гамәлгә кертә. Ул шигъри формада язылган кыска әдәби әсәр, билгеле план буенча языла, биш юлдан тора, предметны ( төшенчәне) ачыклый. Аның нигезендә япония поэзиясе хайку һәм танка ята. Улиҗади фикерләүнеүстерүче методик алым .

Синквейн катлаулы тоелган мәгълүматны , зур күләмле информацияне гомумиләштерүгә, катлаулы мәсьәләләрне гадиләштерергә булыша, ягъни нәтиҗә ясарга ярдәм итә. Дәреснең йомгаклау, рефлексия этабы өчен иң уңайлы алымнарның берсе. Синквейн алымы иҗади сәләтләрне үстерүгә, ә аны язуның төгәл тәртибе укучының фикерен дөрес формалаштырырга, төп фикерне билгеләргә ярдәм итә. Мондый иҗади эш башкару – күңелле, файдалы. Сөйләм теле камилләшә, авыр төшенчәләр үзләштерелә. Синквейн төзү укучыдан уку материалында иң мөһим элементларны табуны, йомгаклау ясауны һәм шуны берничә сүз белән ( кыска итеп) әйтеп бирүне таләп итә.

Синквейнны язу тәртибе:

1 нче юл**.** Теманы ачыклаучы сүз, исем.

2 нче юл.Синквейн темасына туры килә торган ике сыйфат.

3 нче юл.Синквейн темасына хас булган өч фигыль.

4 нче юл.Теманың эчтәлеген ачучы фраза,   җөмлә. Ул укучының темага

мөнәсәбәтен күрсәтергә дә мөмкин.

5 нче юл.Укучының темага карата үз фикерен бер сүз белән чагылдырган нәтиҗә. Резюме, ассоциация, гадәттә исем.

Мәсәлән , математика, татар теле дәресләрендә төзелгән синквейн

км

Озын, ерак,

Үлчи, билгели, күрсәтә

1 км= 1000 м

Озынлык үлчәү берәмлеге

Исем

Уртаклык, ялгызлык

Җавап бирә, төрләнә, була(күплектә, берлектә)

Исем предметны белдерә

Кем, нәрсә?

Әдәби уку дәресләрендә геройларга характеристика биргәндә синквейн алымы куллану шулай ук бик отышлы. Синквейн сүзлек запасын баета. Эчтәлек сөйләүгә әзерли. Идеяне билгеләргә өйрәтә. Укучы үзен шагыйрь итеп хис итә. Барлык балалар да башкарып чыга ала.

**III. Йомгаклау**

Заманча технологияләргә таяну укытучының да эшен җиңеләйтә, укучыларның белем дәрәҗәсен арттыруда да мөһим чара булып тора.

Хәзерге шатрларда укытучыга гамәлгә кертү өчен, объектив шартлар җитәрлек. Укытуны мөмкин кадәр нәтиҗәлерәк итү – бүгенге көн педагогикасының мөһим бурычларыннан берсе. Ә уңай нәтиҗәләргә ирешүдә заманча технологияләргә таяну ярдәм итә ала.

Яңа инновацион технологияләрне куллану ул – рухи һәм физик яктан камил креатив шәхес тәрбияләү, өйрәнгәнне тормышта куллана белү һәм башкалар.

Дәресләремдә заманча технологияләрне кулланып мин түбәндәге нәтиҗәләргә ирешә алдым дип уйлыйм : укучыларның сөйләм теле яхшырды, сүзлек запаслары баеды, укучыларның иҗади эшчәнлеге артты.

Эшемнең нәтиҗәсе буларак укыткан укучыларым ачык дәресләрдә, төрле конкурсларда, конференцияләрдә актив катнашалар, урыннар алалар, дәрескә кызыксынып, теләп йөриләр.

Яңа технологияләр белән танышуны һәм дәрестә куллану, иҗади үсешне тәэмин итүче методик әдәбиятны өйрәнү, эзләнү эшчәнлеген дәвам итү киләчәккә переспиктивам.

Алда язылганнардан нәтиҗә ясап, шуны әйтергә була: педагогика фәнендә укыту-тәрбия процессы сыйфатын үстерергә булышлык итүче технологияләр шактый. Укытучының бурычы – яңалыклар агымында югалып калмыйча, дөрес юнәлеш алу, укытучының һәр этабы өчен уку материалын аңлатуның иң уңышлы вариантын табу. Шул ук вакытта аларның бер-берсе белән ярашырга тиешлеген дә онытмау зарури. Иң мөһиме шул: заманча технологияләрне куллану алынган мәгълүматның 85% ка якынын, ә традицион технологияләр – 40% белемне хәтердә озак сакларга ярдәм итә.

**Кулланылган әдәбият**

* Креативное мышление на уроках в начальных классах http://kazanobr.ru/sites/default/files/Эш%20тәҗрибәсе\_5.docx
* “Отышлы белем бирү технологияләрен куллану»

<https://nsportal.ru/sites/default/files/2016/10/05/kreativnoe_myshlenie_na_urokah_v_nachalnyh_klassah.docx>

* Википедиядән төшенчәләр
* Р.Фәхреддин иҗаты

Кушымта 2

**1 нче дәрес**

**Тема:** Сүзлекләр яки белешмәлекләр белән эшләгәндә алфавиттан файдалану.

**Уку проблемасын кую:** Табышмак чишү.

Озын-озын өч бүлмә,

Утыз тугыз исем керә

Нинди исемнәр икән ул?

Я, кайсыгыз әйтеп бирә? (*алфавит*)

**Укытучы.** Дөрес, алфавит. Алфавит ни өчен кирәк?

**Укучылар.** Исемлекләр төзү, сүзлекләр белән эшләү өчен.

**Укытучы.** Нинди сүзлекләр беләсез?

**Укучылар.** Дөрес яз, дөрес әйт, аңлатмалы сүзлекләр.

**Укытучы.** Сүзлектән сүзне табу өчен нәрсәне яхшы белергә кирәк?

**Укучылар.** Алфавитны яхшы белергә кирәк.

**Укытучы.** Бүгенге дәрес темабызны формалаштырып карыйк әле.

**Укучылар.** Сүзлекләр белән эшләгәндә алфавиттан файдалану.

**2нче дәрес**

**Тема:** Авазлар һәм хәрефләр

**Уку проблемасын кую.** Бирелгән криптограмманы чишсәк, бүгенге дәрес темасын ачыкларбыз.

|  |  |  |
| --- | --- | --- |
|  |  |  |
|  | З | А |
|  | В | Ә |
|  | Ф | Е |
|  | Р | Х |

АВАЗ

ХӘРЕФ

**Укытучы.** Дәрес темасы нинди булыр?

**Укучылар.** Авазлар һәм хәрефләр.

**3нче дәрес**

**Тема:** Сузык авазлар. Калын һәм нечкә сузыклар

**Уку проблемасын кую.** **Укытучы.** Укучылар , экрандагы шигырьне укып , төшеп калган сүзне табып карыйк әле.

Һәр көн бер авазның

Исемен белдек без.

... , тартыкка

Аларны бүлдек без.

... җырладык

Туган тел көенә.

Ә тартык сузылмый,

Җырламый һич кенә.

(*Сузыкка, сузыкны*)

**Укытучы.** Бик дөрес. Димәк, бүгенге дәрестә сүзебез нинди авазлар турында булыр?

**Укучылар.** Сузык авазлар турында.

о хәрефенең үзенчәлеген өйрәнәчәкбез.

Кушымта 3



